
EXPUNEREA DE MOTIVE PRIVIND OPORTUNITATEA
PROIECTULUI DE HOTĂRÂRE

   Proiect de hotărâre privind prelungirea prin act adiţional,  pe o perioadă de 5 ani a contractului de închiriere nr. 1552/2011, încheiat cu Direcţia Regională a Finanţelor Publice- Timişoara

	
 	Prin cererea cu numărul CT2019-001859/18.04.2019, Direcţia Regională a Finanţelor Publice- Timişoara a solicitat prelungirea contractului de închiriere pentru spațiul situat  în imobilul din Timișoara str. 3 August 1919, nr.21,  pentru desfășurarea activității.
	 Spațiul pentru care s-a solicitat prelungirea contractului de închiriere este situat într-un imobil din Timisoara, str. 3 August 1919, nr.21 în suprafaţa de 17,52 m.p, acest spațiu  fiind anterior deținut tot de către Direcţia Regională a Finanţelor Publice - Timişoara, în baza contractului de inchiriere  nr.1552/2011,  care expiră la data de 30.05.2019.   
Acest spațiu este înscris în cartea funciară nr.402368-C1-U11,top 5733/XVII, fiind în proprietatea Statului  Român, nefiind înregistrate sarcini pentru construcție.
Comisia de Analiză a Spaţiilor cu Altă Destinaţie decât aceea de locuinţă situate în imobile proprietatea Primăriei Timişoara, precum şi în proprietatea Statului Român în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 şi modificată prin HCLMT nr. 176/11.04.2019,  în şedinta din data de 05.09.2019 a aprobat prelungirea contractului de închiriere nr.1552/2011  pe o perioadă de 5 ani. 
Precizăm faptul că, pe toată perioada contractuală, începând din anul 2011, Direcţia Regională a Finanţelor Publice- Timiş, s-a comportat ca un bun chiriaş şi nu a înregistrat obligaţii fiscale restante la bugetul local.
 	Apreciem faptul că,  Proiectului  de hotărâre privind prelungirea prin act adiţional, pe o perioadă de 5 ani a contractului de închiriere nr.1552/2011, încheiat cu Direcţia Regională a Finanţelor Publice- Timiş, îndeplineşte condiţiile pentru a fi supus dezbaterii şi aprobării în plenul Consiliului Local al Municipiului Timişoara.

